حضرت ابوبکرؓ کا عہدِ خلافت تھا ، حضرت معاذؓ بن جبل مال و متاع کے ساتھ آئے تو حضرت عمرؓ بن خطاب نے حضرت ابوبکر صدیق رضی اللہ تعالیٰ عنہ کو مشورہ دیا کہ ان کے گذر اوقات کے بقدر علاحدہ کرکے بقیہ سارا سامان ان سے وصول کر لیا جائے ، حضرت ابوبکرؓ صدیق نے کہا کہ ان کو رسول اللہ ﷺ نے حاکم بناکر بھیجا تھا ، اگر ان کی مرضی ہوگی اور میرے پاس لائیں گے تو لے لوں گا ، ورنہ ایک حبہ نہ لونگا ، حضرت ابوبکرؓ سے یہ صاف جواب ملا تو حضرت عمرؓ خود حضرت معاذؓ کے پاس پہنچے اوران سے اپنا خیال ظاہر کیا ، انھوں نے کہا کہ مجھ کو رسول اللہ ﷺ نے صرف اس لیے بھیجا تھا کہ وہاں رہ کر اپنے نقصان کو پورا کرلوں ، میں کچھ بھی نہ دونگا ، حضرت عمرؓ خاموش ہوکر واپس چلے آئے ، تاہم وہ اپنے خیال پر قائم تھے ۔
Entity: اللہ — Type: /person, /person/soldier